Sannesnåsa naturreservat

Sannesnåsa naturreservat er et naturreservat i Drangedal kommune. Det består av et område ved Rørholtfjorden i Toke. Området ble vernet 20. desember 2024. Reservatet inngår i verneplan for skogvern. Motorisert ferdsel er forbudt, herunder start og landing med luftfartøy. Sykling, ridning og bruk av hest er forbudt utenom eksisterende stier og traktorveier. Verneforskriften sier at formålet med vernet er «å ta vare på et område som a. inneholder truet, sjelden eller sårbar natur som de truede naturtypene lågurtedellauvskog og kalk- og lågurtfuruskog og forekomster av truede arter innenfor flere organismegrupper b. representerer en bestemt type natur i form av blandingsskog i lavlandet med innslag av rike skogtyper og gamle eiketrær. Det er et mål å beholde verneverdiene i mest mulig urørt tilstand, og eventuelt videreutvikle dem.» Referanser